****小学必背古诗****

****01画（必背）**唐·王维  
远看山有色，近听水无声。  
春去花还在，人来鸟不惊。**

****02****

****江南（必背）**汉乐府**

**江南可采莲，莲叶何田田。鱼戏莲叶间。  
鱼戏莲叶东，鱼戏莲叶西，**

**鱼戏莲叶南，鱼戏莲叶北。**

****03悯农·锄禾日当午（必背）**唐·李绅  
锄禾日当午，汗滴禾下土。  
谁知盘中餐，粒粒皆辛苦？**

****04春晓（必背）**唐·孟浩然  
春眠不觉晓，处处闻啼鸟。  
夜来风雨声，花落知多少。**

****05****

****静夜思（必背）**唐·李白  
床前明月光，疑是地上霜。  
举头望明月，低头思故乡。**

****06寻隐者不遇（必背）**唐·贾岛  
松下问童子，言师采药去。  
只在此山中，云深不知处。**

****07池上（必背）**唐·白居易  
小娃撑小艇，偷采白莲回。  
不解藏踪迹，浮萍一道开。**

****08****

****小池（必背）****

**宋·杨万里  
泉眼无声惜细流，树阴照水爱晴柔。  
小荷才露尖尖角，早有蜻蜓立上头。**

****09画鸡（必背）**明·唐寅  
头上红冠不用裁，满身雪白走将来。  
平生不敢轻言语，一叫千门万户开。**

****10****

****咏柳（必背）**唐·贺知章**

**碧玉妆成一树高，万条垂下绿丝绦。  
不知细叶谁裁出，二月春风似剪刀。**

****11梅花（必背）**宋·王安石  
墙角数枝梅，凌寒独自开。  
遥知不是雪，为有暗香来。**

****12小儿垂钓（必背）**唐·胡令能**

**蓬头稚子学垂纶，侧坐莓苔草映身。  
路人借问遥招手，怕得鱼惊不应人。**

****13夜宿山寺（必背）**唐·李白**

**危楼高百尺，手可摘星辰。  
不敢高声语，恐惊天上人。**

****14登鹳雀楼（必背）**唐·王之涣  
白日依山尽，黄河入海流。  
欲穷千里目，更上一层楼。**

****15悯农·春种一粒粟（必背）**唐·李绅  
春种一粒粟，秋收万颗子。  
四海无闲田，农夫犹饿死。**

****16敕勒歌（必背）**北朝民歌  
敕勒川，阴山下。  
天似穹庐，笼盖四野，  
天苍苍，野茫茫，风吹草低见牛羊。**

****17绝句（必背）**唐·杜甫  
两个黄鹂鸣翠柳，一行白鹭上青天。  
窗含西岭千秋雪，门泊东吴万里船。**

****18江雪（必背）**唐·柳宗元  
千山鸟飞绝，万径人踪灭。  
孤舟蓑笠翁，独钓寒江雪。**

****19望庐山瀑布（必背）**唐·李白  
日照香炉生紫烟，遥看瀑布挂前川。  
飞流直下三千尺，疑是银河落九天。**

****20村居（必背）**清·高鼎  
草长莺飞二月天，拂堤杨柳醉春烟。  
儿童散学归来早，忙趁东风放纸鸢。**

****21赋得古原草送别（必背）**唐·白居易  
离离原上草，一岁一枯荣。  
野火烧不尽，春风吹又生。  
远芳侵古道，晴翠接荒城。  
又送王孙去，萋萋满别情。**

****22晓出净慈寺送林子方（必背）****

**宋·杨万里  
毕竟西湖六月中，风光不与四时同。  
接天莲叶无穷碧，映日荷花别样红。**

****23舟夜书所见（必背）**清·查慎行  
月黑见渔灯，孤光一点萤。  
微微风簇浪，散作满河星。**

****24所见（必背）**清·袁枚  
牧童骑黄牛，歌声振林樾。  
意欲捕鸣蝉，忽然闭口立。**

****25山行（必背）**唐·杜牧  
远上寒山石径斜，白云生处有人家。  
停车坐爱枫林晚，霜叶红于二月花。**

****26望洞庭（必背）**唐·刘禹锡  
湖光秋月两相和，潭面无风镜未磨。  
遥望洞庭山水翠，白银盘里一青螺。**

****27望天门山（必背）**唐·李白  
天门中断楚江开，碧水东流至此回。  
两岸青山相对出，孤帆一片日边来。**

****28夜书所见（必背）**宋·叶绍翁  
萧萧梧叶送寒声，江上秋风动客情。  
知有儿童挑促织，夜深篱落一灯明。**

****29早发白帝城（必背）**唐·李白  
朝辞白帝彩云间，千里江陵一日还。  
两岸猿声啼不住，轻舟已过万重山。**

****30饮湖上初晴后雨（必背）**宋·苏轼  
水光潋滟晴方好，山色空蒙雨亦奇。  
欲把西湖比西子，淡妆浓抹总相宜。**

****31春夜喜雨（必背）**唐·杜甫  
好雨知时节，当春乃发生。  
随风潜入夜，润物细无声。  
野径云俱黑，江船火独明。  
晓看红湿处，花重锦官城。**

****32墨梅（必背）**元·王冕  
我家洗砚池头树，朵朵花开淡墨痕。  
不要人夸好颜色，只留清气满乾坤。**

****33石灰吟（必背）**明·于谦**

**千锤万凿出深山，烈火焚烧若等闲。**

**粉骨碎身全不怕，要留清白在人间。**

****34竹石（必背）**清·郑燮**

**咬定青山不放松，立根原在破岩中。**

**千磨万击还坚劲，任尔东西南北风。**

****35****

****蜂（必背）****

**唐·罗隐  
不论平地与山尖，无限风光尽被占。  
采得百花成蜜后，为谁辛苦为谁甜？**

****36绝句·迟日江山丽（必背）**唐·杜甫  
迟日江山丽，春风花草香。  
泥融飞燕子，沙暖睡鸳鸯。**

****37** **滁州西涧（必背）**唐·韦应物  
独怜幽草涧边生，上有黄鹂深树鸣。  
春潮带雨晚来急，野渡无人舟自横。**

****38早春呈水部张十八员外（必背）**唐·韩愈  
天街小雨润如酥，草色遥看近却无。  
最是一年春好处，绝胜烟柳满皇都。**

****39浪淘沙·九曲黄河万里沙（必背）**唐·刘禹锡  
九曲黄河万里沙，浪淘风簸自天涯。  
如今直上银河去，同到牵牛织女家。**

****40忆江南（必背）**唐·白居易**

**江南好，风景旧曾谙。**

**日出江花红胜火，春来江水绿如蓝。**

**能不忆江南？**

**江南忆，最忆是杭州。**

**山寺月中寻桂子，郡亭枕上看潮头。**

**何日更重游？**

**江南忆，其次忆吴宫。**

**吴酒一杯春竹叶，吴娃双舞醉芙蓉。**

**早晚复相逢？**

****41江南春（必背）**唐·杜牧  
千里莺啼绿映红，水村山郭酒旗风。  
南朝四百八十寺，多少楼台烟雨中。**

****42六月二十七日望湖楼醉书（必背）**宋·苏轼  
黑云翻墨未遮山，白雨跳珠乱入船。  
卷地风来忽吹散，望湖楼下水如天。**

****43游园不值（必背）**宋·叶绍翁  
应怜屐齿印苍苔，小扣柴扉久不开。  
春色满园关不住，一枝红杏出墙来。**

****44春日（必背）**宋·朱熹  
胜日寻芳泗水滨，无边光景一时新。  
等闲识得东风面，万紫千红总是春。**

****45三衢道中（必背）**宋·曾几  
梅子黄时日日晴，小溪泛尽却山行。  
绿阴不减来时路，添得黄鹂四五声。**

****46鹿柴（必背）**唐·王维  
空山不见人，但闻人语响。  
返景入深林，复照青苔上。**

****47渔歌子·西塞山前白鹭飞（必背）**唐·张志和  
西塞山前白鹭飞，桃花流水鳜鱼肥。  
青箬笠，绿蓑衣，斜风细雨不须归。**

****48乡村四月（必背）**宋·翁卷  
绿遍山原白满川，子规声里雨如烟。  
乡村四月闲人少，才了蚕桑又插田。**

****49四时田园杂兴·其三十一（必背）**宋·范成大  
昼出耘田夜绩麻，村庄儿女各当家。  
童孙未解供耕织，也傍桑阴学种瓜。**

****四时田园杂兴·其二十五（必背）**宋·范成大  
梅子金黄杏子肥，麦花雪白菜花稀。  
日长篱落无人过，惟有蜻蜓蛱蝶飞。**

****50书湖阴先生壁（必背）**宋·王安石  
茅檐长扫净无苔，花木成畦手自栽。  
一水护田将绿绕，两山排闼送青来。**

****51夏日绝句（必背）**宋·李清照  
生当作人杰，死亦为鬼雄。  
至今思项羽，不肯过江东。**

****52****

****回乡偶书（必背）****

**唐·贺知章  
少小离家老大回，乡音无改鬓毛衰。  
儿童相见不相识，笑问客从何处来。**

****53九月九日忆山东兄弟（必背）**唐·王维  
独在异乡为异客，每逢佳节倍思亲。  
遥知兄弟登高处，遍插茱萸少一人。**

****54枫桥夜泊（必背）**唐·张继  
月落乌啼霜满天，江枫渔火对愁眠。  
姑苏城外寒山寺，夜半钟声到客船。**

****55游子吟（必背）**唐·孟郊  
慈母手中线，游子身上衣。  
临行密密缝，意恐迟迟归。  
谁言寸草心，报得三春晖。**

****56****

****泊船瓜洲（必背）**宋·王安石  
京口瓜洲一水间，钟山只隔数重山。  
春风又绿江南岸，明月何时照我还。**

****57秋夜将晓出篱门迎凉有感（必背）**宋·陆游  
三万里河东入海，五千仞岳上摩天。  
遗民泪尽胡尘里，南望王师又一年。**

****58凉州词·黄河远上白云间（必背）**唐·王之涣  
黄河远上白云间，一片孤城万仞山。  
羌笛何须怨杨柳，春风不度玉门关。**

****59凉州词·葡萄美酒夜光杯（必背）**唐·王翰  
葡萄美酒夜光杯，欲饮琵琶马上催。  
醉卧沙场君莫笑，古来征战几人回？**

****60****

****出塞（必背）**唐·王昌龄**

**秦时明月汉时关，万里长征人未还。  
但使龙城飞将在，不教胡马度阴山。**

****61塞下曲（必背）**唐·卢纶  
月黑雁飞高，单于夜遁逃。  
欲将轻骑逐，大雪满弓刀。**

****62送元二使安西（必背）**唐·王维  
渭城朝雨浥轻尘，客舍青青柳色新。  
劝君更尽一杯酒，西出阳关无故人。**

****63芙蓉楼送辛渐（必背）**唐·王昌龄  
寒雨连江夜入吴，平明送客楚山孤。  
洛阳亲友如相问，一片冰心在玉壶。**

****64赠汪伦（必背）**唐·李白**

**李白乘舟将欲行，忽闻岸上踏歌声。**

**桃花潭水深千尺，不及汪伦送我情。**

****65黄鹤楼送孟浩然之广陵（必背）**唐·李白  
故人西辞黄鹤楼，烟花三月下扬州。  
孤帆远影碧空尽，唯见长江天际流。**

****66别董大（必背）**唐·高适**

**千里黄云白日曛，北风吹雁雪纷纷。**

**莫愁前路无知已，天下谁人不识君？**

****67观书有感（必背）**宋·朱熹**

**半亩方塘一鉴开，天光云影共徘徊。**

**问渠那得清如许？为有源头活水来。**

****68长歌行（必背）**汉乐府  
  
青青园中葵，朝露待日晞。  
阳春布德泽，万物生光辉。  
常恐秋节至，焜黄华叶衰。  
百川东到海，何时复西归？  
少壮不努力，老大徒伤悲！**

****69题西林壁（必背）**宋·苏轼  
横看成岭侧成峰，远近高低各不同。  
不识庐山真面目，只缘身在此山中。**

****70江上渔者（必背）**宋·范仲淹**

**江上往来人，但爱鲈鱼美。**

**君看一叶舟，出没风波里。**

****71清明（必背）**唐·杜牧**

**清明时节雨纷纷，路上行人欲断魂。**

**借问酒家何处有，牧童遥指杏花村。**

****72****

****己亥杂诗（必背）**清·龚自珍**

**九州生气恃风雷，万马齐喑究可哀。  
我劝天公重抖擞，不拘一格降人材。**

****73题临安邸（必背）**宋·林升**

**山外青山楼外楼，西湖歌舞几时休？**

**暖风熏得游人醉，直把杭州作汴州。**

****74元日（必背）**宋·王安石**

**爆竹声中一岁除，春风送暖入屠苏。**

**千门万户曈曈日，总把新桃换旧符。**

****75示儿（必背）**宋·陆游**

**死去元知万事空，但悲不见九州同。**

**王师北定中原日，家祭无忘告乃翁。**

****小学诵读篇****

****01****

****咏鹅（诵读）**唐·骆宾王**

**鹅，鹅，鹅，曲项向天歌。  
白毛浮绿水，红掌拨清波。**

****02风（诵读）**唐·李峤  
解落三秋叶，能开二月花。  
过江千尺浪，入竹万竿斜。**

****03古朗月行（诵读）**唐·李白  
小时不识月，呼作白玉盘。  
又疑瑶台镜，飞在青云端。  
仙人垂两足，桂树何团团。  
白兔捣药成，问言与谁餐？  
蟾蜍蚀圆影，大明夜已残。  
羿昔落九乌，天人清且安。  
阴精此沦惑，去去不足观。  
忧来其如何？凄怆摧心肝。**

****04赠刘景文（诵读）**宋·苏轼  
荷尽已无擎雨盖，菊残犹有傲霜枝。  
一年好景君须记，最是橙黄橘绿时。  
  
**05采莲曲（诵读）**唐·王昌龄  
荷叶罗裙一色裁，芙蓉向脸两边开。  
乱入池中看不见，闻歌始觉有人来。**

****06江畔独步寻花·其六（诵读）**唐·杜甫  
黄四娘家花满蹊，千朵万朵压枝低。  
留连戏蝶时时舞，自在娇莺恰恰啼。**

****07惠崇春江晚景（诵读）**宋·苏轼  
竹外桃花三两枝，春江水暖鸭先知。  
蒌蒿满地芦芽短，正是河豚欲上时。**

****08山居秋暝（诵读）**唐·王维  
空山新雨后，天气晚来秋。  
明月松间照，清泉石上流。  
竹喧归浣女，莲动下渔舟。  
随意春芳歇，王孙自可留。**